PATVIRTINTA:

Plungės rajono savivaldybės administracijos

Direktoriaus Mindaugo Kauno

2021 m. ........ d. įsakymu Nr. .....



**SĮ „PLUNGĖS BŪSTAS“**

**2021-2024 METŲ**

**STRATEGINIS VEIKLOS PLANAS**

**I SKYRIUS**

**BENDROJI INFORMACIJA**

2000-01-16 d. įregistruota Savivaldybės įmonė ,,Plungės būstas“ yra iš Savivaldybės nuosavybės teise priklausančių lėšų įsteigta Savivaldybės įmonė, kurios visas turtas nuosavybės teise priklauso Savivaldybei, o įmonė turtą valdo, naudoja bei disponuoja juo patikėjimo teisėmis. Įmonės adresas I. Končiaus g. 3, Plungė. Įmonės kodas 271042320, PVM kodas LT710423219.

2002-10-03 Plungės rajono savivaldybės valdybos sprendimu SĮ „Plungės būstas“ paskirta daugiabučių namų patalpų savininkų (bendraturčių) bendrosios nuosavybės administratoriumi ir įpareigota atlikti daugiabučių namų patalpų savininkų (bendraturčių) bendrosios nuosavybės administratoriaus funkcijas.

Vykdydama savo pagrindines funkcijas, įmonė administruoja daugiabučius namus, kuriuose neįsteigta daugiabučio namo savininkų bendrija arba nesudaryta jungtinės veiklos sutartis ir pagal sutartis su daugiabučių namų savininkų bendrijomis bei jungtinės veiklos sutarčių dalyviais teikia šias paslaugas: bendrojo naudojimo objektuose atlieka periodines apžiūras, vykdo nuolatinius stebėjimus, organizuoja ir vykdo nuolatinę techninę priežiūrą – užtikrina pagrindinių namo konstrukcijų (sienų, stogo, pamatų, laiptų,) mechaninį patvarumą bei saugų inžinerinės įrangos naudojimą. Papildomai įmonė teikia miesto gyventojams pirties paslaugas, eksploatuoja miesto viešąjį tualetą.

Įmonė, vykdydama administratoriaus funkcijas, priskaičiuoja gyvenamųjų patalpų nuomininkams (savivaldybės butuose) ir kitų butų savininkams mokesčius už komunalines paslaugas bei juos surenka.

Įmonė yra ribotos civilinės atsakomybės juridinis asmuo, kurio įstatinis kapitalas padalytas į akcijas. Įstatinis kapitalas, kurio vertė 569590,06 Eur. 2020 m. gruodžio 31 d. įmonėje dirbo 21 darbuotojai.

Įmonė filialų, atstovybių, dukterinių ir asocijuotų įmonių neturi.

Įmonės valdymo organai yra savivaldybės taryba ir vienasmenis valdymo organas – direktorius. Įmonės veiklos laikotarpis yra neribotas.

**II SKYRIUS**

**SĮ „PLUNGĖS BŪSTAS“ IŠORĖS IR VIDAUS APLINKA, JOS ĮTAKA STRATEGINIAMS POKYČIAMS**

SĮ „Plungės būstas“ veikia ir gali veikti išorinės ir vidinės aplinkos veiksniai. Pats aplinkos veiksnių poveikis organizacijai gali būti teigiamas arba neigiamas. Teigiamas aplinkos poveikis lemia įmonės veiklos sėkmę, o neigiamas – nesėkmę, todėl labai svarbu stengtis suvaldyti ar sumažinti neigiamą poveikį darančių aplinkos veiksnių įtaką.

Aplinkos veiksniai išskirti remiantis PEST ir SSGG analizės metodika.

Remiantis PEST analizės metodika, vertinamos tos aplinkos, kurios turi svarbią reikšmę įmonės veiklos plėtotei, konkurenciniam pranašumui: politinė – teisinė, ekonominė, socialinė – kultūrinė ir technologinė aplinka.

SĮ „Plungės būstas“ išorinės ir vidinės aplinkos tyrimui buvo panaudotos SSGG analizės metodas. SSGG atspindi stiprybės (ką įmonė yra pajėgi atlikti), silpnybes (ko įmonė negali atlikti), galimybes (potencialiai naudingos sąlygos įmonei) ir grėsmės (potencialiai nenaudingos sąlygos įmonei).

Nustačius išorės ir vidaus aplinkos veiksnius, jų tendencijas, įmonė gali pasirengti priimti grėsmes ar pasinaudoti galimybėmis.

1.1 PEST analizės rezultatai

|  |  |
| --- | --- |
| **POLITINIAI VEIKSNIAI** | Konkurencijos pastatų administravimo srityje skatinimas.  Didelė Plungės rajono savivaldybės kaip akcininko įtaka įmonės valdymui, auditavimas ir veiklos kontrolė.  Griežtėjantis kapitalinio remonto srities reglamentavimas.  Pasikeitusi savivaldybės ir socialinio būsto priežiūros tvarka.  Teisės aktų apribojimai ir dažni pasikeitimai. |
| **EKONOMINIAI VEIKSNIAI** | Minimalaus darbo užmokesčio didėjimas sumažina skirtumą nuo įmonės mažiausio darbo užmokesčio, kas neigiamai gali veikti darbuotojų motyvaciją.  Prekių ir paslaugų bendrojo kainų lygio augimas didina įmonės veiklos sąnaudas.  Statybų, remonto darbų srityje egzistuoja šešėlinė konkurencija.  Augantis objektų, kuriuose vykdomi statybos darbai, skaičius. |
| **SOCIALINIAI VEIKSNIAI** | Plungės miesto ir rajono visuomenės senėjimas, emigracija.  Kvalifikuotos darbo jėgos rinkoje trūkumas.  Didesnis paslaugų ir darbų kokybės reikalavimas.  Klientai labiau supranta ir gina savo teises. |
| **TECHNOLOGINIAI VEIKSNIAI** | Telemetrijos įrenginiai.  Klientų aptarnavimas vis labiau vykdomas IS pagalba.  Informacijos ir duomenų, apsikeičiamų su kitomis valstybinėmis institucijomis IS pagalba, srautų didėjimas.  Išmanieji įrenginiai naudojami darbo vietoje. |

1.2. SSGG analizės rezultatai

|  |  |
| --- | --- |
| **STIPRYBĖS (išskirtinumas)** | **SILPNYBĖS** |
| * Patirtis pastatų administravimo srityje. * Kompetencija statybos, pastatų priežiūros, pastatų administravimo srityje. * Rinkos dalis: daugiabučių administravimas ir pastatų priežiūra. * Sukaupta techninė bazė. * Aiškios pastovios pajamos. * Galimybės kontroliuoti darbų apimtis dalyje paslaugų. * Konkurencingos darbų kainos. * Ilgai dirbanti ir stipri komanda. * Platus atliekamų darbų profilis. | * Apyvartinių lėšų trūkumas. * Lėtas darbų atlikimo tempas. * Sudėtingas ir lėtas pirkimų procesas. * Prasta gyventojų nuomonė apie įmonę. * Nevisiškai išnaudojamos IT teikiamos galimybės. * Nuostolingų paslaugų teikimas nuo kurių negalima atsisakyti * Darbo jėgos senėjimas. * Nuolat didėjantis darbo užmokestis. |
| **GALIMYBĖS** | **GRĖSMĖS** |
| * Plėsti paslaugų pasiūlą. * Uždirbti papildomų pajamų iš statybos ir remonto darbų. * Reklamuoti atliekamas paslaugas. * Plėsti komunalinių aptarnavimų priskaitymų (lėšų surinkimo) paslaugas. * Mažinti vidinį biurokratizmą. | * Darbuotojų sužeidimai, nelaimingi atsitikimai. * Esamų klientų praradimas. * Esamų kvalifikuotų darbuotojų išėjimas. * Duomenų ir informacijos saugumo spragos. * Ilgalaikiai elektros energijos tiekimo sutrikimai. * Nepalankūs teisiniai sprendimai. |

**III SKYRIUS**

**SĮ „PLUNGĖS BŪSTAS“ SUINTERESUOTOSIOS ŠALYS**

**Suinteresuotosios šalys –** tai asmuo ar grupė asmenų, suinteresuotų organizacijos rezultatais ar sėkme.

Įmonė, planuodama veiklos tikslus, gerindama teikiamas paslaugas ir vidinius procesus, įsipareigoja atsižvelgti į pagrindinių suinteresuotųjų šalių reikalavimus ir siekti jų įgyvendinimo.

**SĮ „Plungės būstas“** suinteresuotosios šalys ir jų reikalavimai prioriteto mažėjimo tvarka:

|  |  |  |
| --- | --- | --- |
| **Eil. Nr.** | **SUINTERESUOTOSIOS ŠALYS** | **SUINTERESUOTOSIOS ŠALIES REIKALAVIMAI SĮ „PLUNGĖS BŪSTAS“** |
| 1. | Klientai | Kokybiškos ir savalaikės paslaugos.  Sutartinių ir teisės aktų laikymasis.  Teisėtų klientų reikalavimų įgyvendinimas.  Efektyvus ir tinkamas kaupiamųjų lėšų panaudojimas.  Skaidri, atsakinga įmonės veikla.  Aplinkai ir sveikatai mažai kenksmingų statybinių medžiagų naudojimas. |
| 2. | Darbuotojai | Atlygis, atitinkantis darbo rezultatus.  Bendradarbiavimas ir komandiškumas.  Geri santykiai su tiesioginiu vadovu.  Saugi darbo aplinka. |
| 3. | Steigėjas – Plungės rajono savivaldybės administracija. | Pelningai ir efektyviai veikianti įmonė.  Skaidri, atsakinga įmonės veikla.  Savivaldybei svarbių funkcijų įgyvendinimas ir užtikrinimas.  Gyventojų pasitenkinimas įmonės paslaugomis. |
| 4. | Tiekėjas | Stabilūs verslo santykiai.  Finansiniai atsiskaitymai sutartais terminais.  Sutartinių įsipareigojimų laikymasis. |
| 5. | Kontroliuojančios institucijos | Įmonės veiklai taikomų teisės aktų laikymasis.  Laiku pateikta informacija, bendradarbiavimas.  Pažeidimų, incidentų, avarijų ir nelaimingų atsitikimų nebuvimas. |
| 6. | Visuomenė | Socialiai atsakinga verslo įmonė. |

**IV SKYRIUS**

**SĮ „PLUNGĖS BŪSTAS“ STRATEGIJA**

Savivaldybės įmonė „Plungės būstas“ **strategija** įsitvirtinti rinkoje ir mažiausiomis sąnaudomis efektyvinti įmonės veiklą, siekti optimalios ir kokybiškos įmonės veiklos bei būti geriausiu pasirinkimu esantiems ir būsimiems klientams

**Vizija –** organizacijos ateitis po 10-30 metų, kokią nori matyti visi joje dirbantys.

**Misija –** organizacijos konkurencijos sritis ir veiklos kryptys. Tai vadovo suformuluota įmonės paskirtis ir įsipareigojimai, atspindintys su įmone susijusius esamus ir numatomus klientų poreikius.

**Kokybės, aplinkos apsaugos, darbuotojų saugos ir sveikatos politika –** aukščiausios vadovybės išreikštos įmonės pagrindinės veiklos kryptys ir tikslai kokybės, aplinkos apsaugos, darbuotojų sveikatos ir saugos srityje.

SĮ „Plungės būstas“ veiklos strategija nukreipta į pagrindinių paslaugų įgyvendinimą ir plėtrą, įmonės veiklos valdymo tobulinimą.

|  |
| --- |
| **SĮ „PLUNGĖS BŪSTAS“ MISIJA** |
| SĮ „Plungės būstas“ misija – teikdami bendrosios nuosavybės administravimo, techninės ir inžinerinių sistemų priežiūros, statybos bei remonto ir kitas paslaugas siekiame mūsų klientams sukurti patogią, saugią ir jaukią aplinką, atitinkančią kliento poreikius. |
| **SĮ „PLUNGĖS BŪSTAS“ VIZIJA** |
| SĮ „Plungės būstas“ vizija – būti geriausias pasirinkimas esamiems ir būsimiems klientams, teikiant daugiabučių namų bendrosios nuosavybės administravimo, techninės ir inžinerinių sistemų priežiūros, statybos bei remonto ir kitas susijusias paslaugas. |
| **SĮ „PLUNGĖS BŪSTAS“ KOKYBĖS, APLINKOS APSAUGOS, DARBUOTOJŲ SAUGOS IR SVEIKATOS POLITIKA** |
| Mūsų veiksmai, prisiimant ir įgyvendinant įsipareigojimus klientams yra grindžiami šiais įsipareigojimais:   * Siekiame visapusiško savo klientų pasitenkinimo teikdami aukščiausios kokybės paslaugas. * Įgyvendiname teisės aktų ir sutartinių įsipareigojimų reikalavimus, apimančius daugiabučių ir kitų pastatų nuolatinę techninę priežiūrą ir administravimą, statybos ir remonto darbus. * Inicijuojame ir koordinuojame pastatų atnaujinimą, siekiant užtikrinti kokybiškas gyvenimo sąlygas gyventojams bei mažesnį energetinių resursų naudojimą. * Siekiame būti saugiai dirbančia, aplinką tausojančia ir racionaliai išteklius naudojančia įmone. * Siekiame pažangos stiprindami savo komandos kompetenciją ir motyvaciją bei diegdami inovatyvius veiklos valdymo sprendinius. |

**V SKYRIUS**

**SĮ „PLUNGĖS BŪSTAS“ STRATEGINIAI VEIKLOS TIKSLAI IR UŽDAVINIAI**

**Strateginiai veiklos tikslai –** rezultatas, kurį norima pasiekti. Tai siektini veiklos rezultatai, susiję su atitinkamais poreikiais, sąlygomis ir galimybėmis.

**Uždavinys –** užsibrėžtas rezultatas, išreikštas kiekybiškai. Tai per nustatytą laikotarpį pasiekiamas ir įvertinamas atitinkamos veiklos rezultatas.

|  |  |
| --- | --- |
| **SĮ „PLUNGĖS BŪSTAS“ STRATEGINIAI VEIKLOS TIKSLAI** | **SĮ „PLUNGĖS BŪSTAS“ UŽDAVINIAI** |
| 1. EFEKTYVUS NEKILNOJAMOJO TURTO ADMINISTRAVIMAS IR VALDYMAS | * 1. Užtikrinti tinkamą ir teisingą administravimo dokumentų rengimą ir tvarkymą. |
| * 1. Nuolat teikti informaciją daugiabučių namų gyventojams. |
| * 1. Užtikrinti teisingą ir savalaikę paslaugų apskaitą daugiabučių namų gyventojams. |
| * 1. Vykdyti efektyvų savivaldybės turto administravimą. |
| 2. KOKYBIŠKA PASTATŲ IR JŲ APLINKOS PRIEŽIŪRA | 2.1. Užtikrinti efektyvų ir savalaikį pastatų techninės priežiūros vykdymą pagal galiojančius teisės aktus. |
| 2.2. Vykdyti nuolatinius ir periodinius privalomuosius darbus prižiūrimuose objektuose. |
| 2.3. Užtikrinti savalaikį darbų remonto, gedimų šalinimo ir kitų darbų atlikimą pagal privalomuosius statinių naudojimo ir priežiūros reikalavimus, kad nekiltų grėsmės daugiabučių namų gyventojams ir jų turtui. |
| 2.4. Vykdyti efektyvų daugiabučių teritorijų tvarkymą ir laiptinių valymą. |
| 3. ĮMONĖS VALDYMO EFEKTYVUMO IR KOMPETENCIJOS TOBULINIMAS | 3.1. Darbuotojų kompetencijos tobulinimas ir motyvacijos didinimas. |
| 3.2. Užtikrinti įmonės finansinį stabilumą ir veiklos pelningumą. |
| 3.3. Gerinti įmonės įvaizdį tarp esamų ir būsimų klientų tarpe. |
| 3.4. Darbo vietų modernizavimas, skaitmenizavimas. |
| 3.5. Nelaimingų atsitikimų ir susirgimų prevencija. |
| 4. ĮGYVENDINTI RACIONALŲ IŠTEKLIŲ NAUDOJIMĄ, MAŽINTI NEIGIAMĄ POVEIKĮ APLINKAI | 4.1. Vykdyti daugiabučių pastatų atnaujinimą (modernizavimą). |
| 4.2. Užtikrinti pavojingų ir kitų atliekų rūšiavimo ir utilizavimo valdymą. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SĮ „PLUNGĖS BŪSTAS“ 2021– 2024 M. STRATEGINIŲ VEIKLOS TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **STRATEGINIAI VEIKLOS TIKSLAI** | **UŽDAVINIAI** | **ĮGYVENDINIMO VEIKSMAI, PRIEMONĖS** | **ĮGYVENDINIMO TERMINAS** | **PASTABOS** |
| EFEKTYVUS NEKILNOJAMOJO TURTO ADMINISTRAVIMAS IR VALDYMAS | Užtikrinti tinkamą ir teisingą administravimo dokumentų rengimą ir tvarkymą. | Laiku rengti ir pildyti dokumentus pagal galiojančius teisės aktus | 2021-2024 |  |
| Nuolat teikti informaciją daugiabučių namų gyventojams. | Organizuoti periodinius susirinkimus su gyventojais | 2021-2024 | Visuose administruojamuose daugiabučiuose |
| Operatyviai reaguoti į pagrįstas suinteresuotojų šalių pastabas, skundus ir prašymus. | 2021-2024 |  |
| Užtikrinti teisingą ir savalaikę paslaugų apskaitą daugiabučių namų gyventojams. | Laiku i teisingai apskaičiuoti ir pateikti sąskaitas gyventojams | 2021-2024 | Sąskaitos pristatomos iki 15 einamojo mėnesio dienos |
| Užtikrinti efektyvų skolų valdymą | 2021-2024 | Atsižvelgiant į skolų dydį ir pradelsimo terminus |
| Vykdyti efektyvų savivaldybės turto administravimą. | Užtikrinti savalaikį dokumentacijos tvarkymą. | 2021-2024 |  |
| Vykdyti periodines būstų apžiūras | 2021-2024 |  |
| KOKYBIŠKA PASTATŲ, JŲ SISTEMŲ IR APLINKOS PRIEŽIŪRA | Užtikrinti efektyvų ir savalaikį pastatų techninės priežiūros vykdymą pagal galiojančius teisės aktus. | Tinkamai vykdyti daugiabučių namų nuolatinę techninę priežiūrą. | 2021-2024 |  |
| Vykdyti nuolatinius ir periodinius privalomuosius darbus prižiūrimuose objektuose | Vykdyti periodinius stebėjimus daugiabučiuose namuose pagal patvirtintą planą | 2021-2024 |  |
| Vykdyti kasmetines pastatų apžiūras | 2021-2024 |  |
| Vykdyti elektros varžų matavimus pagal patvirtintą planą. | 2021-2024 |  |
| Užtikrinti savalaikį darbų remonto, gedimų šalinimo ir kitų darbų atlikimą pagal privalomuosius statinių naudojimo ir priežiūros reikalavimus. | Atlikti reikalingus eksploatavimo darbus pagal apžiūrų metu ir iš gyventojų gautą informaciją. | 2021-2024 |  |
| Vykdyti efektyvų daugiabučių teritorijų tvarkymą ir laiptinių valymą. | Organizuoti ir vykdyti daugiabučių namų teritorijų tvarkymą. | 2021-2024 |  |
| Organizuoti ir vykdyti daugiabučių namų laiptinių valymą ir dezinfekavimą karantino valstybiniu mastu paskelbimo metu. | 2021-2024 |  |
| ĮMONĖS VALDYMO EFEKTYVUMO IR KOMPETENCIJOS TOBULINIMAS | Darbuotojų kompetencijos tobulinimas ir motyvacijos didinimas | Periodiškai vykdyti darbuotojų mokymus. | 2021-2024 |  |
| Užtikrinti įmonės finansinį stabilumą ir veiklos pelningumą | Planų / prognozių ir ateinančių metų biudžetų rengimas | 2021-2024 |  |
| Administracinių sąnaudų kontrolė ir optimizavimas. | 2021-2024 |  |
| Vykdyti papildomus remonto, statybos, laiptinių valymo darbus | 2021-2024 |  |
| Gerinti įmonės įvaizdį tarp esamų ir būsimų klientų | Parengti ir patvirtinti įmonės komunikacijos planą. | 2021-2024 |  |
| Įgyvendinti komunikacijos priemones pagal komunikacijos planą | 2021-2024 |  |
| Parengti ir įgyvendinti korupcijos prevencijos priemonių įgyvendinimo planą | 2021-2024 |  |
| Parengti ir įgyvendinti asmens duomenų apsaugos įmonėje įgyvendinimo planą pagal BDAR reikalavimus | 2021-2024 |  |
| Nelaimingų atsitikimų ir susirgimų prevencija. | Įgyvendinti būtinas teisės aktais numatytas priemones saugumui užtikrinti. | 2021-2024 |  |
| Darbuotojų sąmoningumo ugdymas DSS srityje. | 2021-2024 |  |
| Vykdyti daugiabučių pastatų atnaujinimą (modernizavimą). | Įgyvendinti daugiabučių gyvenamųjų namų atnaujinimo (modernizavimo) programą. | 2021-2024 | Finansavimo šaltinis: Valstybės ir savivaldybės biudžeto lėšos. |
| Laiku ir tinkamai apskaityti gyventojams už renovaciją tenkančius mokėjimus. | 2021-2024 |  |
| ĮGYVENDINTI RACIONALŲ IŠTEKLIŲ NAUDOJIMĄ, MAŽINTI NEIGIAMĄ POVEIKĮ APLINKAI | Užtikrinti pavojingų ir kitų atliekų rūšiavimo ir utilizavimo valdymą. | Atliekų tvarkymas pagal galiojančius teisės aktus. | 2021-2024 |  |
| Informuoti darbuotojus apie tinkamą atliekų tvarkymą. | 2021-2024 |  |

**SĮ „PLUNGĖS BŪSTAS“ 2021-2024 M. STRATEGINIŲ VEIKLOS TIKSLŲ IR UŽDAVINIŲ PASIEKIMO RODIKLIAI IR VERTINIMAS**

Įmonės veikos strategijos įgyvendinimo apžvalga kartu su įmonės pasiektų veiklos tikslų atitikimo jai nustatytiems veiklos tikslams vertinimo rezultatais pateikiama įmonės vadovo ataskaitoje, kuri teikiama Savivaldybės tarybai ir Savivaldybės administracijos direktoriui kartu su metiniu finansinių ataskaitų rinkiniu, vadovaujantis Plungės rajono savivaldybės tarybos nustatyta tvarka.

Pasiektų metinių veiklos tikslų atitikimas nustatytiems tikslams vertinamas pagal žemiau numatytus rodiklius. Įmonei pasiekus 7 rodiklius iš 10 numatytų, laikoma, kad įmonė įvykdė keliamus strategijos įgyvendinimo reikalavimus. Vertinant pasiektus veiklos rodiklius, atsižvelgiama į nenumatytas aplinkybes (teismų sprendimai, įstatyminės bazės pakeitimai, akcininko sprendimai ir pan.), kurių vadovas negalėjo kontroliuoti ir numatyti.

|  |  |  |
| --- | --- | --- |
| **Eil. Nr.** | **RODIKLIO PAVADINIMAS** | **SIEKTINAS RODIKLIS (per metus)** |
| 1. | Kontroliuojančių institucijų patikrų neigiamų išvadų ir skirtų baudų dėl įmonės teikiamų paslaugų skaičius. | 0 |
| 2. | Pagrįstų skundų dėl vartotojų aptarnavimo kokybės skaičius. | Ne daugiau kaip 2 proc. |
| 3. | Renovuotų daugiabučių namų, kuriems einamaisiais metais išduotas statybos užbaigimo dokumentas skaičius. | Ne mažiaus kaip 6 |
| 4. | Organizuotų daugiabučių namų gyventojų susirinkimų ir / ar balsavimų raštu skaičius. | Ne mažiau kaip 140 |
| 5. | Bylų dėl už senus laikotarpius susidariusių skolų mažinimo skaičius. | Ne mažiau kaip 20 proc. per metus |
| 6. | Įvykdytų planinių apžiūrų ir stebėjimų skaičius. | 95 proc. |
| 7. | Pajamų iš papildomai įmonės atliekamų darbų suma. | Ne mažiau kaip 15000 EUR |
| 8. | Einamojo likvidumo koeficientas | Ne mažiau kaip 1,1 |
| 9. | Įgyvendintų viešosios komunikacijos priemonių skaičius | Ne mažiau kaip 2 |
| 10. | Darbuotojų dalyvavusių kvalifikacijos kėlimo kursuose / mokymuose skaičius | Ne mažiau kaip 10 proc. visų darbuotojų |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_